stanford-oval/wikipedia huggingface dataset:
Ritsakauppias

| Ritsakauppias> Kådisbellan |
| --- | --- |

Ohjaaja:  Åke Sandgren
Käsikirjoittaja:   Åke Sandgren  Roland Schütt 
Perustuu:  Roland Schüttin romaaniin
Säveltäjä:  Björn Isfält
Kuvaaja:  Göran Nilsson
Pääosat:   Jesper Salén  Stellan Skarsgård  Basia Frydman 
Valmistustiedot
Valmistusmaa:  Ruotsi
Levittäjä:  Nordisk Film
Ensi-ilta:  1993
Kesto:  102 min
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Ritsakauppias (Kådisbellan) on Åke Sandgrenin ohjaama ruotsalainen draamakomedia vuodelta 1993. Ohjaaja laati elokuvan käsikirjoituksen yhdessä Roland Schüttin kanssa, jonka omaelämäkerralliseen romaaniin elokuva pohjautuu.
Juoni

1920-luvun Tukholmassa nuori Roland elää perheessä, jossa isä kannattaa sosialismia, äiti on venäjänjuutalainen tupakkakauppias ja isoveli nyrkkeilee. Äiti myy puodissaan laitonta tavaraa – kondomeja, joista Roland väsää ritsoja ja ilmapalloja. Koulussa kaikki kiusaavat Rolandia, mukaan lukien sadistinen opettaja. Rolandin oma bisnes, polkupyörien korjaus, ei sekään oikein suju.
Tuotanto

Elokuvan ulkokohtauksia on kuvattu Prahassa.
Vastaanotto

Ritsakauppias palkittiin vuoden 1994 Guldbagge-gaalassa edellisvuoden parhaana elokuvana. Se tuotti lisäksi ehdokkuudet parhaan ohjauksen, käsikirjoituksen, naispääosan (Basia Frydman) ja kuvauksen (Göran Nilsson) sarjoissa.
Helsingin Sanomien Mikael Fränti sanoi elokuvaa sen tv-esityksen alla erinomaiseksi ja ajankuvaltaan tarkaksi ruotsalaiselokuvaksi, jossa Stellan Skarsgård näyttelee ”ravisuttavan vahvasti” perheen haaveiluun taipuvaista, taiteellista isää.
Adamou Idé

Adamou Idé vuonna 2014.
Adamou Idé (s. 22. marraskuuta 1951 Niamey) on nigeriläinen kirjailija.
Adamou on opiskellut Pariisin yliopistossa ja ranskankielisten maiden hallintokorkeakoulussa. Hän on työskennellyt virkamiehenä kotimaassaan ja Ranskassa.
Adamou kirjoittaa ranskaksi ja äidinkielellään djermaksi. Hänen ensimmäinen runokokoelmansa Cri inachevé ilmestyi vuonna 1984. Romaanit La camisole de paille (1987) ja Talibo, un enfant du quartier (1996) kuvaavat perinteisten ja modernien arvojen yhteentörmäystä.
Adamou on Société des Gens de Lettres du Niger -kirjailijayhdistyksen puheenjohtaja. Hän on osallistunut myös kansainväliseen kirjailijatoimintaan.
Renningen

| Renningen |
| --- | --- |
 Renningenin keskustaa
 vaakuna
 Renningen
 Koordinaatit: 48°46′N, 8°56′E 
Valtio:  Saksa
Osavaltio:  Baden-Württemberg
Piirikunta:  Böblingenin piirikunta
Pinta-ala:  
 – Kokonaispinta-ala:  31,15 km²
Korkeus:  409 m
Väkiluku (2023)  (31.12.2023):  18 655
 – Väestötiheys:  599 as./km²
Postinumero:  71272
Suuntanumero(t):  07159
 
 www.renningen.de 
Renningenin sijainti Böblingenin piirikunnassa. Pienemmässä kuvassa piirikunnan sijainti Baden-Württembergin osavaltiossa.
Renningen on kaupunki Baden-Württembergin osavaltiossa Saksassa. Se koostuu Malmsheimista ja Renningenistä.
Maantiede

Renningen sijaitsee Böblingenin piirikunnan pohjoisosassa. Etäisyys Stuttgartista on noin 18 kilometriä länteen.
Historia

Renningen käsittää kaupunginosat Malmsheim ja Renningen. Ensin mainittu oli itsenäinen maalaiskunta vuoteen 1972. Württemberg hankki Renningenin 1300-luvulla ja Malmsheimin 1400-luvulla. Kaupunginosien rautatieasemat sijaitsevat 1872 avatun Schwarzwaldbahn-radan varrella, ja ne otettiin käyttöön 1800-luvun jälkipuoliskolla. Renningen on kasvanut toisen maailmansodan jälkeen etenkin pohjoiseen. Kaupunkioikeudet Renningen sai 1982.
Renningenin historiallista arkkitehtuuria edustaa muun muassa kirkko Germanuskirche. Se sijaitsee Malmsheimissa.
Talous ja liikenne

Renningenissä toimii useita teollisuusyrityksiä, kuten Kromberg & Schubert GmbH, QuickPack Haushalt + Hygiene GmbH ja SchäferRolls GmbH & Co. KG. Renningenin rautatieasema, Bahnhof Renningen, sijaitsee Stuttgartin lähiliikennealueen piirissä. Maantieliikenteen keskeinen väylä on Bundesstraße 295, josta on yhteys kaupungin pohjoispuolitse kulkevaan moottoritiehen BAB 8.
Aiheesta muualla

Renningen, Baden-Württemberg, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Renningen
Käännös suomeksi
Hülya Koçyiğit

Hülya Koçyiğit (vasemmalla) ja Erol Taş vuonna 1964.
Hülya Koçyiğit (s. 12. joulukuuta 1947 Istanbul) on turkkilainen näyttelijä.
Aiheesta muualla

Hülya Koçyiğit Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat 
Muut:  Europeana  IdRef
Abu Mus’ab al-Zarqawi

Abu Mus’ab al-Zarqawi (arab. أبو مصعب الزرقاوي‎, oikean nimen uskotaan olleen Ahmad Fadil al-Nazal al-Khalayla, arab. أحمد فضيل النزال الخلايله‎; 30. lokakuuta 1966 Zarqa, Jordania – 7. kesäkuuta 2006 Baquba, Irak) oli islamistisen terroristiryhmän Irakin al-Qaidan johtaja. Yksi tai useampi al-Zarqawin nimeä käyttänyt henkilö otti vastuun useista erityisesti šiiamuslimeihin kohdistuneista terroristi-iskuista, joissa epäillään kuolleen yhteensä jopa tuhansia siviilejä ja sotilaita. Ennen kuolemaansa ilmaiskussa al-Zarqawi oli etsintäkuulutetuin rikollinen Irakissa ja Jordaniassa. Salanimi ”al-Zarqawi” tarkoittaa ”lähtöisin Zarqasta”, ”zarqalainen.”
Elämä

Al-Zarqawi syntyi Zarqan kaupungissa 21 kilometriä Jordanian pääkaupungista Ammanista. Nuorena al-Zarqawi oli pikkurikollinen Jordaniassa, mistä lähti 1980-luvulla Afganistaniin taistelemaan neuvostojoukkoja vastaan. Palatessaan hänestä oli tullut radikaali islamisti. Hän vietti seitsemän vuotta vankilassa hankkeesta monarkian kaatamiseksi ja uuden kalifaatin perustamiseksi. Pian vapauttamisensa jälkeen hän lähti maasta. Jordaniassa hänet tuomittiin poissa olevana kuolemaan hyökkäyssuunnitelmista Ammanin Radisson SAS hotelliin. Tämän ajan al-Zarqawi vietti mahdollisesti Euroopassa, minkä jälkeen siirtyi Afganistaniin ja perusti koulutusleirin Heratin lähelle. Hänen uskotaan lähteneen Irakiin Yhdysvaltain vuoden 2001 ohjusiskujen jälkeen.
Lokakuussa 2002 kolme epäiltyä kertoi Jordanian viranomaisille al-Zarqawin aseistaneen ja maksaneen yhdysvaltalaisen avustustyöntekijän Laurence Foleyn salamurhan tämän kodin ulkopuolella Ammanissa. Al-Zarqawia syytettiin myös vuoden 2003 pommi-iskuista Marokossa Casablancassa ja Turkissa Istanbulissa. Yhdysvaltain joukkojen vuonna 2004 haltuunsa saaman kirjeen mukaan al-Zarqawin strategiana Irakissa oli hyökätä šiioja vastaan, mahdollisesti konfliktin synnyttämiseksi ja Yhdysvaltain läsnäolon vaikeuttamiseksi. Sama kirje vahvistaa Yhdysvaltain mukaan hänen toimineen yhteistyössä al-Qaidan kanssa. Al-Zarqawin veriset iskut myös etäännyttivät joitakin hänen kannattajistaan, ja hän oli joidenkin arvioiden mukaan siirtämässä toimintansa painopistettä ulkomaille.
Hän ilmestyi julkisuuteen aluksi Tawhid- ja Jihad-sissiryhmien johdossa, jotka liitettiin vuoden 2004 lopulla al-Qaidaan. Vuonna 2004 Tawhid ja Jihad saivat kuuluisuutta amerikkalaisten panttivankien mestausvideoilla. Al-Zarqawi ei itse esiintynyt julkisuudessa toisin kuin Osama bin Laden, ja tiedot hänestä ovat hajanaisia. Ensi kerran hänet nähtiin videolla huhtikuussa 2006. Yhdysvallat väitti haavoittaneensa al-Zarqawia vuoden 2005 hyökkäyksessä ja tarjosi hänestä 25 miljoonan dollarin palkkion, saman verran kuin Osama bin Ladenista. Al-Zarqawin merkityksestä Irakin terrorismissa oli erilaisia näkemyksiä, ja Yhdysvaltojen on väitetty liioitelleen hänen asemaansa.
Al-Zarqawin johtama ryhmä on ilmoittanut olevansa vastuussa myös 9. marraskuuta 2005 Jordanian Ammanissa hotelliin tehdystä pommi-iskusta, joissa kuoli 57 ihmistä. Al-Zarqawin mukaan hotellissa oli israelilaisia ja amerikkalaisia agentteja, mutta todellisuudessa uhrit olivat palestiinalaisia häävieraita.
Yhdysvaltojen mukaan hän oli vuonna 2003 Irakissa, mikä todistaisi Saddam Husseinin ja al-Qaidan välisen yhteyden. Saksassa kuulustellut Zarqawin solun jäsenet taas väittävät Zarqawin ryhmän koostuneen niistä jordanialaisista, jotka eivät halunneet liittyä al-Qaidaan.
CNN:n 15. joulukuuta 2005 julkaiseman uutisen mukaan Yhdysvaltojen sotilaat pidättivät hänet vuonna 2004, mutta vapauttivat myöhemmin, koska eivät tunnistaneet häntä.
Kuolema

Al-Zarqawi sai surmansa 7. kesäkuuta 2006 Yhdysvaltojen Bagdadin koillispuolelle tekemässä ilmaiskussa. Hänet tapettiin laserohjatuilla pommeilla.. Iskun yhteydessä sai surmansa hänen avustajansa Abu Abdilrahman al-Iraqi sekä neljä muuta, joiden joukossa yksi nainen ja lapsi. Hänen kuolemaansa suhtautuivat myönteisesti ainakin Irakin uuden pääministeri Nuri al-Malikin hallitus, Yhdysvaltain presidentti George Bush ja Britannian pääministeri Tony Blair. Yhden asianosaisen poistumisen arveltiin kuitenkin vaikuttavan vain vähän Irakin väkivaltaan. Hänen seuraajakseen Irakin al-Qaidan johtoon nousi egyptiläinen Abu Ayyub al-Masri, joka tunnetaan myös nimellä Abu Hamza al-Mujahir.
Talibanin mullah, šeikki Muhammad Omar ilmaisi osanottonsa Abu Mus’ab al-Zarqawin kuolemasta.
Kuolleesta al-Zarqawista julkaistut kuvat.
Naudat

| Naudat |
| --- | --- |
 Ylämaankarjaa
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Naudat Bovinae  Gray, 1821
Suvut ja lajit
 ks. teksti 
Katso myös
   Naudat Wikispeciesissä   Naudat Commonsissa 
Infobox OKVirheellinen NIMI-arvo: 
Naudat eli nautaeläimet (Bovinae) on nautaeläinten eli onttosarvisten heimoon (Bovidae) kuuluva sorkkaeläinten alaheimo. Naudat ovat kaikkein suurimpia ja painavimpia märehtijöitä.
Koko ja ulkonäkö

Naudoille kuten muillekin märehtijöille on tyypillistä tynnyrimäinen ruho, joka on yleensä hyvin roteva. Niiden sarvet ovat sileät ja pyöreydeltään vaihtelevat. Turpa on leveä ja kostea, sekä edestä karvaton. Sieraimet ovat kaukana toisistaan. Nautojen häntä on pitkä ja tupsumainen. Kyynelkuopat ja sorkkarauhaset puuttuvat. Niiden utareet ovat nelinisäiset. Osalla lajeista on suuri riippuva kaulanahka.
Pääkallo on leveä ja kapenee hiukan turpaa kohden. Tohlot, joihin sarvet kiinnittyvät, ovat aivan kallon sivuilla. Nikamien okahaarakkeet ovat pitkät ja toimivat kiinnityskohtana hartioiden jykevälle lihasharjanteelle. Yläleuassa ei ole lainkaan etu- eikä kulmahampaita, mutta alaleuassa on kummallakin puolella 3 etuhammasta, etuhampaan muotoinen kulmahammas sekä 3 väli- ja 3 poskihammasta, jollaiset on myös yläleuassa. Erittäin lyhytkarvainen turkki on ihonmyötäinen ja monilla lajeilla eri ruumiinosista, kuten kaulasta, harjamaisesti pidentynyt. Nautaeläimen kieli on karheapintainen, pitkä ja hyvin voimakas.
Levinneisyys ja elintavat

Luonnonvaraiset naudat olivat levinneet kaikkialle Eurooppaan pohjoista lukuun ottamatta, sekä Afrikkaan, Keski- ja Etelä-Aasiaan sekä Pohjois-Amerikkaan. Nykyisin niitä on luonnonvaraisena Euroopassa vain hajanaisina kantoina Keski- ja Itä-Euroopassa. Pohjois-Amerikan biisonilaumoille on käynyt melkein yhtä huonosti: nekin elävät enää lähinnä suojelualueilla.
Nautojen alaheimon lajien luonnonvarainen elinympäristö vaihtelee erittäin paljon. Monet lajit viihtyvät tiheissä metsissä, toiset taas suosivat aukeita ruohomaita. Tasankojen ohella naudat tulevat toimeen myös vuoristossa, jopa 6 000 metrin korkeudelle Himalajalle jakkien elinalueelle. Ravintonaan naudat käyttävät erilaista kasviravintoa, esimerkiksi heinää, lehtiä, puunkuorta, sammalta, sieniä ja jäkälää. Kaikki lajit tarvitsevat elinalueelleen pintavesistön ja ne myös ottavat mieluusti mutakylpyjä.
Naudatt kehittyivät Euraasiassa noin 5 miljoonaa vuotta sitten. Varhaiset nautaeläimet olivat nykyisten nilgain ja nelisarviantiloopin kaltaisia. Nämä poikkeavat ulkonäöltään selvästi alaheimon muista nykyisistä lajeista.
Naudat ovat laumaeläimiä joitain poikkeuksia kuten anoaa lukuun ottamatta. Laumojen koko vaihtelee pienistä perheryhmistä jopa tuhatpäisiin laumoihin. Useilla lajeilla pienlaumat yhtyvät välillä suurlaumoiksi. Naudat näyttävät kömpelöiltä, mutta voivat juosta lujaa. Niiden tavallisin askellaji on verkkainen käynti, mutta kiihtyessään ne ravaavat tai siirtyvät jäykähköön laukkaan. Kaikki nautalajit osaavat uida. Niiden aisteista haju on kehittynein, ja niiden kuulo on erinomainen.
Sonnit taistelevat paritteluaikaan kiivaasti naaraista ja arvojärjestyksestä, ja lehmät saa yleensä korkea-arvoisin sonni. Lehmän kantoaika on  9–11 kuukautta. Naaras saa yleensä yhden vasikan, joka pystyy juoksemaan melkein heti syntymänsä jälkeen. Ihmiset ovat kesyttäneet monia nautalajeja kotieläimiksi. Niistä on saatu hyviä vetojuhtia ja arvokkaita maidon- ja lihantuottajia. Myös vuotia, sarvia, jänteitä, rasvaa ja lantaa hyödynnetään. Nauta ja seebu polveutuvat sukupuuttoon kuolleesta alkuhärästä, kun taas aasialaisilla vesipuhveleilla, bantengeilla ja gaurin kesymuodolla gajaalilla on yhä lähisukulaisia luonnossa.
Suvut ja lajit

Suku Nilgait Boselaphus
Nilgai (Boselaphus tragocamelus)
Suku Tetracerus
Nelisarviantilooppi (Tetracerus quadricornis )
Suku Pseudoryx
Saola (Pseudoryx nghetinhensis)
Suku Aasianpuhvelit (Bubalus )
Vesipuhveli (Bubalus bubalis)
Mindoronanoa (Bubalus mindorensis)
Anoa (Bubalus depressicornis)
Vuorianoa (Bubalus quarlesi)
Suku Afrikanpuhvelit Syncerus
Afrikanpuhveli (Syncerus caffer)
Suku Naudat Bos
Nauta (Bos taurus )
Seebu (B. t. indicus)
Alkuhärkä (B. t. primigenius) †
Kuupri (Bos sauveli)
Bantengi (Bos javanicus)
Gauri (Bos gaurus)
Jakki (Bos grunniens)
Suku Biisonit (Bison )
Biisoni (Bison bison)
Visentti (Bison bonasus)
Suku Metsäantiloopit – Tragelaphus
[noin 20 lajia]]
Suku Elandit Taurotragus
Sahelinelandi (Taurotragus derbianus)
Elandi (Taurotragus oryx)
Jonas Tilly

| Mitalit> Maa:   Ruotsi.Miesten uinti.Lyhyen radan EM-kilpailut  | Mitalit> Maa:   Ruotsi.Miesten uinti.Lyhyen radan EM-kilpailut  | Mitalit> Maa:   Ruotsi.Miesten uinti.Lyhyen radan EM-kilpailut  | Maa:   Ruotsi> Miesten uinti. |
| --- | --- | --- | --- |
|  Kultaa | Helsinki 2006 | 4 × 50 VUV |  |
| Lyhyen radan MM-kilpailut  | Lyhyen radan MM-kilpailut  | Lyhyen radan MM-kilpailut  |  |
|  Hopeaa | Shanghai 2006 | 4 × 100 VUV |  |
Jonas Tilly (s. 29. kesäkuuta 1984) on ruotsalainen uimari, joka on erikoistunut vapaauintiin.
Tilly voitti EM-kultaa 4x50 metrin vapaauintiviestissä Helsingistä 2006. Hänen lisäkseen Ruotsin joukkueeseen kuuluivat Stefan Nystrand, Petter Styhme ja Marcus Piehl. Ruotsin joukkue ui kyseisessä kilpailussa myös uuden maailmanennätyksen: 1.24,89. Aikaisemmin samana vuonna hän voitti Shanghain lyhyen radan MM-kisoista hopeaa 4x100 metrin vapaauintiviestistä.
Tillyn nykyinen seura on Trelleborgs SS.
Adam Kaczmarek

| Mitalit> Maa:   Puola.Miesten ammunta.MM-kilpailut  | Mitalit> Maa:   Puola.Miesten ammunta.MM-kilpailut  | Mitalit> Maa:   Puola.Miesten ammunta.MM-kilpailut  | Maa:   Puola> Miesten ammunta. |
| --- | --- | --- | --- |
|  Kultaa | Suhl 1986 | 25 m olympiapistooli |  |
|  Kultaa | Milano 1994 | 25 m olympiapistooli, joukkue |  |
Adam Stanisław Kaczmarek (17. elokuuta 1961 Bydgoszcz – 5. kesäkuuta 2024) oli puolalainen pistooliampuja ja maailmanmestari.
Kaczmarek saavutti urallaan henkilökohtaisen ja joukkuemaailmanmestaruuden 25 metrin olympiapistoolissa. Hän otti osaa olympialaisiin kahdesti.
Olympialaiset

| Laji | 1988 | 1992 |
| --- | --- | --- |
| 25 m olympiapistooli | 5. 691 (595+96) | 7. 778 (591+187) |
Jaakko Laajava

Jaakko Laajava
Jaakko Tapani Laajava (s. 23. kesäkuuta 1947 Joensuu) on toiminut Suomen ulkoasiainministeriön ulko- ja turvallisuuspoliittisena alivaltiosihteerinä 1. huhtikuuta 2010 alkaen. Tätä ennen hän toimi vuodesta 2005 suurlähettiläänä Britanniassa. Laajavalla on takanaan pitkä ura ulkoasiainhallinnon palveluksessa.
Ura ulkoasiainhallinnossa

Vuosina 2001–2004 Laajava toimi ulkoasiainministeriön poliittisena alivaltiosihteerinä. Hän ei silti ollut mukana Alivaltiosihteeri-huumoriryhmässä Laajava on ollut suurlähettiläänä Yhdysvalloissa 1996–2001. Sinne hän siirtyi oltuaan ulkoasiainministeriön poliittisen osaston apulaisosastopäällikkönä ja päällikkönä 1990–1996. Hän oli ministerineuvos ja suurlähettilään sijainen Suomen Yhdysvaltain suurlähetystössä 1986–1990.
Ulkoasiainhallinnon palvelukseen hän tuli ensimmäisen kerran vuonna 1971. 1970-luvulla Laajava toimi avustajana, lähetystösihteerinä ja ulkoasiainsihteerinä mm. Sveitsissä, Puolassa, Jugoslaviassa ja Espanjassa.
Vuonna 2011 Laajava valittiin Lähi-idän ydinaseettomasta vyöhykkeestä neuvottelevan konferenssin fasilitoijaksi.
Muu toiminta

Laajava kuului 1970-luvun alussa Suomen Ylioppilaskuntien Liiton edustajana DDR:n tunnustamiskomiteaan. Tällöin hän oli liberaalisen kansanpuolueen jäsen.
Laajavalta on kandidaatin tutkinto (B.A.) Tukholman yliopistosta vuodelta 1972 ja maisterin tutkinto (M.A.) Helsingin yliopistosta samalta vuodelta.
Serbian moottoritieverkko

Serbian moottoritieverkko
  Nykyinen moottoritieverkko
  Rakenteilla oleva moottoritieverkko
  Suunnitteilla oleva moottoritieverkko
Suunniteltu moottoritieverkko

Moottoritiet (Autoput)
| Tienumero | Alkupiste | Loppupiste | Suunniteltu pituus | Avattu | Rakenteilla | Suunnitteilla |
| --- | --- | --- | --- | --- | --- | --- |
| ,  | Horgoš  | Preševo  |  |  |  |  |
| , ,  | Beograd,  | Požega |  |  |  |  |
| ,  | Batrovci  | Beograd,  |  |  |  |  |
| ,  | Niš,  | Gradina  |  |  |  |  |
| ,  | Pojate,  | Preljina,  |  |  |  |  |
Moottoriliikennetiet (Brzi put)
| Tienumero | Alkupiste | Loppupiste | Suunniteltu pituus | Avattu | Rakenteilla | Suunnitteilla |
| --- | --- | --- | --- | --- | --- | --- |
| , E-662 | Kelebija  | Subotica,  |  |  |  |  |
| 21 | Novi Sad | Šabac |  |  |  |  |
|  | Batočina,  | Kraljevo,  |  |  |  |  |
Adam Kszczot

| Mitalit | Mitalit | Mitalit |  |
| --- | --- | --- | --- |
|  Adam Kszczot |  Adam Kszczot |  Adam Kszczot |  |
Maa:   Puola
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Peking 2015 | 800 metriä |  |
|  Hopeaa | Lontoo 2017 | 800 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Birmingham 2018 | 800 metriä |  |
|  Hopeaa | Sopot 2014 | 800 metriä |  |
|  Pronssia | Doha 2010 | 800 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 800 metriä |  |
|  Kultaa | Amsterdam 2016 | 800 metriä |  |
|  Kultaa | Berliini 2018 | 800 metriä |  |
|  Pronssia | Barcelona 2010 | 800 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 2011 | 800 metriä |  |
|  Kultaa | Göteborg 2013 | 800 metriä |  |
|  Kultaa | Belgrad 2017 | 800 metriä |  |
Adam Kszczot (s. 2. syyskuuta 1989) on puolalainen 800 metrin juoksija. Hänen ennätyksensä on 1.43,30, jonka hän juoksi 10. syyskuuta 2011 Rietissä.
Kszczot oli neljäs Torinon sisäratojen EM-kilpailuissa 2009 ja osallistui myös Berliinin MM-kilpailuihin 2009, muttei päässyt siellä loppukilpailuun. Samana vuonna hän voitti kultaa alle 23-vuotiaiden EM-kilpailuissa ennen maanmiestään Marcin Lewandowskia. Kszczot voitti pronssia Dohan sisäratojen MM-kilpailuissa 2010. Barcelonan EM-kilpailuissa 2010 hän sijoittui Marcin Lewandowskin voittamassa kilpailussa kolmanneksi ajalla 1.47,22.
Pariisin EM-hallikilpailuissa 2011 Kszczot voitti 800 metrin juoksun ja Lewandowski sijoittui toiseksi. Vuonna 2011 hän voitti toistamiseen kultaa alle 23-vuotiaiden EM-kilpailuissa. Saman vuoden Daegun MM-kilpailuissa hän oli kuudes. Istanbulin sisäratojen MM-kilpailuissa 2012 Kszczot sijoittui neljänneksi. Saman vuoden Lontoon olympialaisissa hän karsiutui 800 metrin välierissä. Göteborgin EM-hallikilpailuissa 2013 Kszczot voitti 800 metrin juoksun, mutta karsiutui välierissä Moskovan MM-kilpailuissa. Hän sijoittui toiseksi Sopotin MM-hallikilpailuissa 2014. Hän kuului Puolan joukkueeseen, joka saavutti IAAF World Relays -kilpailuissa hopeaa 4 × 800 metrin viestissä 2014 ja 2015. Hän sai 800 metrillä hopeaa Pekingin MM-kilpailuissa 2015 ajalla 1.46,08. Amsterdamin EM-kilpailuissa 2016 Kszczot ja Lewandowski ottivat 800 metrillä Puolalle kaksoisvoiton. Rio de Janeiron olympialaisissa 2016 Kszczot karsiutui 800 metrin välierissä.
Kszczot voitti sisäratojen Euroopan-mestaruuden 800 metrillä Belgradissa 2017 ajalla 1.48,87. IAAF World Relays -kilpailuissa hän sai Puolan joukkueessa pronssia 4 × 800 metrin viestissä 2017. Lontoon MM-kilpailuissa 2017 hän saavutti 800 metrillä hopeaa ajalla 1.44,95. Hän voitti sisäratojen maailmanmestaruuden 800 metrillä Birminghamissa 2018 ajalla 1.47,47. Myöhemmin samana vuonna hän voitti 800 metrin Euroopan-mestaruuden Berliinissä ajalla 1.44,59. Dohan MM-kilpailuissa 2019 hän karsiutui 800 metrin välierissä. Hän sijoittui samalla matkalla neljänneksi Toruńin sisäratojen EM-kilpailuissa 2021.
Aiheesta muualla

Kuvia tai muita tiedostoja aiheesta Adam Kszczot Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Puola 
Henkilöt:  World Athletics  Tilastopaja 🔒
Micha Gabay

| Micha Gabay |
| --- | --- |
 Gabay vuonna 1973.
Henkilötiedot
Koko nimi:  Michael Gabay
Syntynyt: 21. tammikuuta 1947 (ikä 77) Landvetter, Ruotsi
Ammatti:  näyttelijä
    
Michael "Micha" Gabay (s. 21. tammikuuta 1947 Landvetter) on ruotsalainen näyttelijä. Hän on näytellyt muun muassa elokuvassa Veljeni Leijonamieli (1977) sekä televisiosarjassa Hedebyborna (1978–1982).
Aiheesta muualla

Kuvia tai muita tiedostoja aiheesta Micha Gabay Wikimedia Commonsissa
Porin Lyseo

| Porin Lyseo |
| --- | --- |
 Porin Lyseon vanhin osa Annankadun ja Valtakadun kulmassa.
Sijainti:  Annankatu 5, Pori
Koordinaatit:  61.488542°N, 21.788519°E
Tyyppi:  yläkoulu
Perustettu:  1879
Rehtori:  Kimmo Salokangas
Luokat:  7-9
[Porin Lyseon koulu Verkkosivut]
Porin lyseon koulu on Porissa toimiva yläkoulu, joka on perustettu vuonna 1879. Aikaisemmin koulussa toimi myös lukio, mutta se lakkautettiin vuonna 2021. Koulu sijaitsee Porin keskustassa Annankadun varrella. Samassa koulukorttelissa toimii myös Myötätuulen koulu.
Koulussa on yrittäjyyspainotus ja luokkamuotoista yrittäjyyskasvatusta.
Historia

Porin Lyseon ensimmäinen edeltäjä oli vuosina 1640–1842  toiminut Pietari Brahen perustama Porin triviaalikoulu, jota seurasivat vuoteen 1874 toiminut Porin alkeiskoulu ja sen seuraajaksi perustettu Porin reaalikoulu. Nykyinen koulu aloitti toimintansa vuonna 1879 nimellä Porin suomenkielinen yksityislyseo. Vuosina 1890–1914 koulu tunnettiin nimellä Porin klassillinen lyseo, jonka jälkeen otettiin käyttöön nimitys Porin lyseo. Peruskoulu-uudistuksen jälkeen se toimi vuosina 1975–1977 nimellä Teljän yläaste ja lukio, kunnes otettiin käyttöön nykyinen nimi Porin lyseon koulu.
Koulukorttelin vanhin osa on rakennettu arkkitehti Georg Theodor von Chiewitzin suunnitelmien mukaan vuonna 1857 ja rakennusta on laajennettu 1895. Taideainesiipi ja liikuntasali ovat vuodelta 1995 ja ruokala 1998.
Lukio lakkautettiin vuonna 2021 ja se liitettiin uuteen Porin lukioon. Vuodesta 2022 alkaen tiloissa toimii pelkästään yläaste, johon on liitetty Porin suomalaisen yhteislyseon yläaste.
Porin lyseon tunnetuimpia entisiä oppilaita ovat presidentti Risto Ryti sekä säveltäjä Selim Palmgren.
Vuoden lyseolaiset

Porin Lyseon Seniorit ry on vuodesta 1989 lähtien valinnut Vuoden lyseolaisen. Porin Päivänä julkistettava kunnianosoitus myönnetään ansioituneelle koulun entiselle oppilaalle.
1989 Jaakko Leppänen
1990 Pekka Harttila
1991 Henry Granfors
1992 Jaakko Iloniemi
1993 Arto Javanainen
1994 Pekka Hallberg
1995 Lasse Wächter
1996 Jyrki Kangas
1997 Jukka Salo
1998 Timo Koivisto
1999 Tauno Tiusanen
2000 Tapani Vainio-Mattila
2001 Kari Uusitalo
2002 Pertti Ratsula
2003 Tero Vaara
2004 Leena Reikko
2005 Matti Linnainmaa
2006 Peter Lund
2007 Lauri Lempinen
2008 Hannu Penttilä
2009 Hannu Kalimo
2010 Kalevi Virtanen
2011 Maarit Bärlund
2012 Kari Levola
2013 Markku Honkasalo
2014 Pekka Holopainen
2015 Anne Holmlund
2016 Raimo Kostensalo
2017 Risto Ennekari
2018 Arto Kallioniemi
2019 Timo Aro